बिनौली (बागपत)। यूथ कांग्रेस कार्यकर्ताओं की बैठक शनिवार को बिनौली में हुई। इसमें वक्ताओं ने भाजपा केंद्र व प्रदेश सरकार को जनविरोधी बताया। इस में यूथ कांग्रेस की लोकसभा इकाई के अध्यक्ष शैलेंद्र ठाकुर ने कहा कि केंद्र व प्रदेश की भाजपा के राज में देश की जनता व किसान, व्यापारी हर कोई परेशान है। जो अब तक नोटबंदी और जीएसटी की मार झेल रहे हैं। गन्ना भुगतान न होने से किसान आत्महत्या करने को मजबूर हो रहा है। उन्होंने कहा कि लोकसभा चुनाव नजदीक आते ही भाजपा को राम मंदिर याद आ जाता है। इस मुद्दे को उठाकर यह देश की जनता को छलने में लगे हैं। इसकी अध्यक्षता लोकसभा प्रभारी अनस सुल्तान ने की। संचालन राजीव शर्मा ने की। इसमें डॉ. धर्म प्रकाश, रमेश चंद चौहान, संदीप गुर्जर, शमन चौधरी, सचिन, अभय त्यागी, रुद्रप्रताप राणा, रविंद्र गुर्जर, सौरभ गुर्जर, पारुल गुर्जर, संजय, अली मुर्तजा, सुधीर तोमर, अरशद, रियाज, जावेद, फिरोज, प्रमोद आदि रहे।